ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மருத்துவ ஆக்சிஜன் உற்பத்தி
உற்பத்தியாளர்களால் தினசரி அளிக்கப்படும் அறிக்கை அடிப்படையில், பெட்ரோலியம் மற்றும் எரிபொருட்கள் பாதுகாப்பு அமைப்பின் ஆவணங்கள்படி திரவ ஆக்சிஜனின் தினசரி உற்பத்தித் திறன் 8,778 எம்டி  ஆக உள்ளது. இது 1.10.2020 நிலவரப்படி நாளொன்றுக்கு 6876 எம்டி  ஆகவும், 28.11.2021 நிலவரப்படி நாளொன்றுக்கு 8778 எம்டி  ஆகவும் இருந்தது.
நாட்டில் மருத்துவ ஆக்சிஜன் இருப்பினை மேம்படுத்த 1563 பிஎஸ்ஏ ஆக்சிஜன் உற்பத்திக் கூடங்களை மத்திய அரசு அமைத்துள்ளது. நாட்டின் ஒவ்வொரு மாவட்டத்திலும் பிஎம் கேர்ஸ் நிதியின் கீழ் அமைத்து இயக்கப்படும் 1225 பிஎஸ்ஏ ஆக்சிஜன் உற்பத்திக் கூடங்களும் இதில் அடங்கும்.
இந்த தகவல்களை மத்திய சுகாதார மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777645
பிரதமர் அலுவலகம்
ஜாலியன்வாலா பாக் படுகொலைச் சம்பவத்தில் உயிர் நீத்த தியாகிகளுக்குப் பிரதமர் அஞ்சலி
ஜாலியன்வாலா பாக் படுகொலைச் சம்பவத்தில் உயிர் தியாகம் செய்தவர்களுக்குப் பிரதமர் திரு. நரேந்திர மோடி அஞ்சலி செலுத்தினார்.
“ஜாலியன்வாலா பாக் படுகொலைச் சம்பவத்தில் உயிர் நீத்த வீரமிக்கத் தியாகிகளுக்கு அஞ்சலி. இந்தத் தியாகிகளின் அழிக்க முடியாத ஆர்வ உணர்வு என்றென்றும் நினைவில் கொள்ளப்படும். அவர்கள் நமது சுதந்திரத்திற்காகத் தங்களது இன்னுயிரை ஈந்தவர்கள்” என்று பிரதமர் தாம் விடுத்த செய்தியில் குறிப்பிட்டுள்ளார்.
அறிவியல் மற்றும் தொழில்நுட்பத்துறை
தற்சார்பு இந்தியாவை நோக்கி பணியாற்றும் அறிவியல் திறமைகள் & ஸ்டார்ட்-அப்புகளை அடையாளம் காண மத்திய-மாநில ஒருங்கிணைப்பு தேவை: டாக்டர் ஜிதேந்திர சிங்
பிரதமர் திரு நரேந்திர மோடியின் ‘தற்சார்பு இந்தியா’ கனவை அடைய மக்களை சென்றடைந்து, திறமையுள்ள இளம் ஆராய்ச்சியாளர்கள், பெண் விஞ்ஞானிகள், தொழில்முனைவோர் மற்றும் புது நிறுவனங்களை  அடையாளம் காண தொடர் மத்திய-மாநில ஒருங்கிணைப்பு தேவை என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று வலியுறுத்தினார்.
விடுதலையின் அம்ரித் மகோத்சவத்தை கொண்டாடும் வகையில் அனைத்து அறிவியல் மற்றும் தொழில்நுட்ப குழுக்களின் பங்களிப்புடன் வருடம் முழுவதும் நடைபெறவுள்ள ‘விக்யான் உத்சவ்’-வை தொடங்கி வைத்து பேசிய டாக்டர் ஜிதேந்திர சிங், “பிரதமர் திரு நரேந்திர மோடியின் ‘தற்சார்பு இந்தியா’ லட்சியத்தை அடைய அறிவியல் மற்றும் தொழில்நுட்பம் மிகவும் முக்கியமாகும். மாநில அறிவியல் மற்றும் தொழில்நுட்ப குழுக்களுக்கு இதில் முக்கிய பங்குண்டு,” என்று கூறினார்.
தற்சார்பு இந்தியாவின் அடிப்படை தேவையாக அறிவியல் மற்றும் தொழில்நுட்பம் உள்ளது என்று கூறிய அவர், மத்திய-மாநில அரசுகளின் ஒன்றிணைந்த முயற்சிகளின் மூலம் அறிவியல் உலகில் நாடு முக்கிய பங்காற்ற போவதாக தெரிவித்தார்.
இந்தியாவின் 75-வது ஆண்டு சுதந்திரத்தை கொண்டாடுவது வெறும் ஒரு நிகழ்ச்சியோடு முடிந்து விடக்கூடாது என்று சுதந்திர தின உரையில் பிரதமர் கூறியது பற்றி குறிப்பிட்ட அமைச்சர், புதிய உறுதிகளோடு முன்னேறி செல்வதற்கான களப்பணியாற்றப்பட வேண்டும் என்றார்.
“இங்கு தொடங்கி அடுத்த 25 ஆண்டுகளில் சுதந்திரத்தின் 100-வது ஆண்டை நாம் கொண்டாடும் ஒட்டுமொத்த பயணத்தை புதிய இந்தியாவை உருவாக்கும் அம்ரித் காலகட்டம் குறிக்கிறது. அடுத்த 25 ஆண்டுகளுக்கான செயல்திட்டம் வாழ்வின் அனைத்து மட்டங்களிலும் அறிவியல் மற்றும் தொழில்நுட்ப புதுமைகளை புகுத்துவதன் மூலம் தீர்மானிக்கப்படும்,” என்று அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751399
பிரதமர் அலுவலகம்
புவிசார் தரவுகளின் கையகப்படுத்தலும், தயாரிப்பு கொள்கைகளும் தாராளமயமாக்கப்பட்டிருப்பது, தற்சார்பு இந்தியாவை உருவாக்கும் நமது தொலைநோக்குப் பார்வையின் மிகப்பெரிய நடவடிக்கை: பிரதமர்
கட்டுப்பாடுகளைத் தளர்த்தி எளிதான வர்த்தகத்தை இந்தியாவில் மேற்கொள்ளும் நமது உறுதித்தன்மையை இந்த சீர்திருத்தங்கள் எடுத்துரைக்கின்றன: பிரதமர்
புவிசார் தரவுகளின் கையகப்படுத்தலும், தயாரிப்பு கொள்கைகளும் தாராளமயமாக்கப்பட்டிருப்பது, தற்சார்பு இந்தியாவை உருவாக்கும் நமது தொலைநோக்குப் பார்வையின் மிகப்பெரிய நடவடிக்கை என்று பிரதமர் திரு நரேந்திர மோடி தெரிவித்துள்ளார். நாட்டின் விவசாயிகள், புதிய நிறுவனங்கள் , தனியார் துறை, பொதுத்துறை, ஆராய்ச்சி நிறுவனங்கள் ஆகியவை புதிய கண்டுபிடிப்புகளை மேற்கொள்ளவும், தீர்வுகளை உருவாக்கவும் இந்த சீர்திருத்தம் பயனளிக்கும்.
இது தொடர்பாக பிரதமர் வெளியிட்டுள்ள சுட்டுரைச் செய்திகளில், “டிஜிட்டல் இந்தியாவை ஊக்குவிக்கும் வகையிலான ஒரு முடிவை நமது அரசு எடுத்துள்ளது. புவிசார் தரவுகளின் கையகப்படுத்தலும், தயாரிக்கும் கொள்கைகளும் தாராளமயமாக்கப்பட்டிருப்பது, தற்சார்பு இந்தியாவை உருவாக்கும் நமது தொலைநோக்குப் பார்வையின் மிகப் பெரிய நடவடிக்கை.
நமது நாட்டின் விவசாயிகள், புதிய நிறுவனங்கள் , தனியார் துறை, பொதுத்துறை, ஆராய்ச்சி நிறுவனங்கள் ஆகியவை புதிய கண்டுபிடிப்புகளை மேற்கொள்ளவும், தீர்வுகளை உருவாக்கவும் தேவையான அபரிமிதமான வாய்ப்புகளை இந்தச் சீர்திருத்தம் ஏற்படுத்தும். வேலை வாய்ப்புகளை உருவாக்கி, பொருளாதார வளர்ச்சியையும் இது அதிகரிக்கும்.
புவிசார் மற்றும் தொலையுணர்வு தரவுகளின் ஆற்றலைப் பயன்படுத்தி இந்திய விவசாயிகளும் பயனடைவார்கள். பெரும்பான்மையான மக்களுக்குப் பயன்படும் தரவுகள், வேளாண் மற்றும் அதைச் சார்ந்த துறைகளில் செயல்திறனை மேம்படுத்துவதற்காக புதிய தொழில்நுட்பங்கள் மற்றும் தளங்களின் எழுச்சியை ஏற்படுத்தும்.
கட்டுப்பாடுகளைத் தளர்த்தி எளிதான வர்த்தகத்தை இந்தியாவில் மேற்கொள்ளும் நமது உறுதித்தன்மையை இந்த சீர்திருத்தங்கள் எடுத்துரைக்கின்றன”, என்று குறிப்பிட்டுள்ளார்.
சீர்திருத்தங்களின் விவரங்களை இங்கே காணலாம்:
https://pib.gov.in/PressReleseDetail.aspx?PRID=1698073
குடியரசுத் துணைத் தலைவர் செயலகம்
‘அவசர உணர்வோடு நமது நதிகளை நாம் பாதுகாக்க வேண்டும்’ – குடியரசு துணைத் தலைவர்
நமது நதிகளைப் புனரமைக்க வேண்டியதன் அவசியம் குறித்து வலுவான தேசிய இயக்கத்திற்குக் குடியரசுத் துணைத் தலைவர் திரு.எம்.வெங்கையா நாயுடு அழைப்பு விடுத்துள்ளார். ‘அவசர உணர்வோடு நமது நதிகளை நாம் பாதுகாக்க வேண்டும்’ என்றும் அவர் யோசனை தெரிவித்தார்.
அதிகரித்து வரும் நகரமயம் மற்றும் தொழில்மயம் என்பது நாட்டின் பல்வேறு பகுதிகளில் உள்ள ஆறுகள் மற்றும் இதர நீர்நிலைகளை மாசுபட வழிவகுக்கிறது என்று அவர் குறிப்பிட்டார். கடந்த காலத்தில் நமது கிராமங்களிலும், நகரங்களிலும் ஏராளமான நீர்நிலைகள் பயன்பாட்டில் இருந்தன. பேராசையால் உந்தப்பட்ட மனிதர்கள் நவீனமயத்தை தேடிச் சென்றதால் இயற்கைச் சூழலை அழித்து விட்டனர். பேராசையால் உந்தப்பட்ட மனிதர்கள் நவீனமயத்தை தேடிச் சென்றதால் இயற்கைச் சூழலை அழித்து விட்டனர்; பல இடங்களை குறிப்பாக நீர்நிலைகளை மூடி விட்டனர் அல்லது ஆக்கிரமித்து விட்டனர் என்று அவர் கூறினார்.
வடகிழக்கு மாநிலத்தில் பயணம் மேற்கொள்ள இன்று குவஹாத்தி சென்ற குடியரசுத் துணைத் தலைவர், பிரம்மபுத்திரா நதிக்கரையில் பாரம்பரிய, கலாச்சார மையத்தை தொடங்கி வைத்து தமது பயணத்தை தொடங்கினார்.
இந்த நிகழ்ச்சியின் போது இம்மையத்தில் உள்ள அருங்காட்சியகத்தை பார்வையிட்ட அவர், ‘எப்போதும் குவஹாத்தி’ என்ற படங்கள் நிறைந்த சிறு புத்தகத்தை அவர் வெளியிட்டார்.
அசாமிற்கும், பிரம்மபுத்திரா நதிக்கும் தாம் மேற்கொண்ட பயண அனுபவத்தை ஒருபோதும் மறக்க இயலாது என்று, பின்னர் தமது முகநூல் பக்கத்தில் அவர் எழுதினார். இந்தப் பிராந்தியத்தின் கலாச்சாரம் மற்றும் வரலாற்றின் ஒரு பகுதியாக விளங்குகின்ற இந்த மாபெரும் நதி லட்சக்கணக்கான மக்களுக்கு வாழ்வாதாரத்தை அளிக்கிறது என்றும் எழுதியுள்ளார்.
தண்ணீர்ப் பாதுகாப்பின் முக்கியத்துவம் குறித்து பள்ளிப் பாடத் திட்டத்தில் பாடங்களை இணைக்க மத்திய, மாநில அரசுகள் நடவடிக்கை எடுக்க வேண்டுமென்று அவர் ஆலோசனை தெரிவித்தார். இளம் பருவத்தில் மாணவர்களுக்கு இயற்கையைக் காணும் முகாம்களை நடத்த ஆலோசனை கூறிய அவர், இதன் மூலம் நகர்ப்புறங்களில் வாழ்கின்ற மாணவர்கள் அவற்றை கண்டு இயற்கையின் அழகை ரசிப்பார்கள் என்று கூறினார்.
இந்தப் பயணத்தின் போது கலாச்சார மையத்தின் கலைக்கூடம், ‘நதிக்கரையில் வாழ்க்கை’ என்ற பொருளடக்கம் கொண்ட மத்திய மண்டபம் போன்றவற்றை அவர் பார்வையிட்டார். நாடு முழுவதும் உள்ள இதர பாரம்பரிய மையங்களும் இது போன்று பசுமையான, தூய்மையான நடைமுறைகளை பின்பற்ற வேண்டும் என்று கேட்டுக் கொண்ட குடியரசுத் துணைத் தலைவர், பார்வையாளர்களுக்கு நடப்பதற்கும், சைக்கிளில் செல்வதற்கும் தனித்தனிப் பாதைகள் அமைத்துத் தர வேண்டுமென்றும் வலியுறுத்தினார்.
வணிகம் மற்றும் தொழில்துறை அமைச்சகம்
விநியோக சங்கிலிகளின் நெகிழ்வுத்தன்மையை மேம்படுத்துவது மற்றும் இந்திய- பசிபிக் பகுதியில் அதிகமான ஈடுபாட்டை நோக்கி இந்தியாவும் ஆஸ்திரேலியாவும் செயலாற்ற வேண்டும்: மத்திய அமைச்சர் திரு பியூஷ் கோயல்
சர்வதேச விநியோக சங்கிலிகளை வலுப்படுத்துவதும், தற்போது சாதகமாக உள்ள புவி அரசியல் நிகழ்வை முழுவதும் மூலதனமாக மாற்றுவதும் முக்கிய இலக்காக இருக்க வேண்டும் என்று மத்திய வர்த்தகம் மற்றும் தொழில் துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல் கூறியுள்ளார். ஆஸ்திரேலியா- இந்தியா வர்த்தக சாம்பியன் கூட்டத்தின் துவக்க விழாவில் இன்று உரையாற்றுகையில் அவர் இவ்வாறு தெரிவித்தார்.
இந்தக் கூட்டத்திற்கு இணைத் தலைவராக பொறுப்பு வகிக்கும் அமைச்சர், இரண்டு நாடுகளின் வர்த்தக துறையின் துடிப்பான பங்களிப்பை எடுத்துரைக்கும் வகையில் ஆஸ்திரேலிய- இந்திய தலைமைச் செயல் அதிகாரிகள் அமைப்பு மன்றத்தின் திட்டங்களுக்கு ஆதரவளிப்பதில் இந்த மன்றம் முக்கிய பங்கு வகிக்கும் என்று கூறினார். நம்பத்தகுந்த கூட்டாளிகளாக செயல்படும் வேளையில், விநியோக சங்கிலிகள் நெகிழ்வு தன்மையை மேம்படுத்துவது மற்றும் இந்திய- பசிபிக் பகுதியில் அதிகமான ஈடுபாட்டை நோக்கி இந்தியாவும் ஆஸ்திரேலியாவும் செயலாற்ற வேண்டும் என்றும் அமைச்சர் வலியுறுத்தினார்.
விநியோக சங்கிலிகளைத் தொடர்ந்து இயக்குவது, சேவைகளின் செயல்முறைக்கு மறுவடிவம் அளிப்பது ஆகியவற்றை நோக்கி இரு நாடுகளின் அரசுகளும் பயணிப்பதால் கொவிட்-19 தொற்றுக்குப் பிறகு இரு தரப்பு உறவுகள் பல மடங்கு வலுவடைந்திருப்பதாக திரு கோயல் பாராட்டினார்.
தொழில்துறைக்கு உகந்த சூழலை உருவாக்குவதற்காக தேசிய ஒற்றை சாளர அமைப்புமுறை போன்ற பல்வேறு சீர்திருத்த நடவடிக்கைகள் மேற்கொள்ளப்பட்டு வருவதாக அமைச்சர் குறிப்பிட்டார். இந்திய- ஆஸ்திரேலிய உறவை வலுப்படுத்துவதில் இந்த குழுவின் வர்த்தக சாம்பியன்கள் முக்கிய பங்கு வகிப்பார்கள் என்றார் அவர்.
பல்வேறு துறைகள், நிறுவனங்கள், கல்வி நிலையங்கள், ஊடகத் துறையைச் சேர்ந்தவர்கள் இந்தக் கூட்டத்தின் துவக்க விழாவில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758616
வணிகம் மற்றும் தொழில்துறை அமைச்சகம்
காக்கிநாடா ஆழ்கடல் துறைமுகத்திலிருந்து அரிசி அனுப்பப்பட்டது
இந்தியாவின் அரிசி ஏற்றுமதிக்கு மேலும் ஊக்கம் அளிக்கும் வகையில் காக்கிநாடாவின் ஆழ்கடல் துறைமுகத்திலிருந்து சரக்கு கப்பல் ஒன்று அனுப்பப்பட்டுள்ளது. நங்கூர அமைவு துறைமுகத்தில் நெருக்கடி காரணமாக காக்கிநாடா ஆழ்கடல் துறைமுகத்திலிருந்து அரிசியை அனுப்ப ஆந்திரப்பிரதேச அரசு அனுமதி வழங்கியது.
வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடாவின் உறுப்பினரும் ஏற்றுமதியாளருமான சத்தியம் பாலாஜி அரிசி தொழில்துறை நிறுவனம், கடந்த 12-ஆம் தேதி காக்கிநாடா ஆழ்கடல் துறைமுகத்திலிருந்து சரக்கை அனுப்பியது.
அரிசியின் ஏற்றுமதிகளை பதிவு செய்து, கண்காணிக்கும் அபெடா, காக்கிநாடா ஆழ்கடல் துறைமுகத்தை ஏற்றுமதியாளர்கள் பயன்படுத்த அனுமதி வழங்குமாறு ஆந்திரப்பிரதேச அரசிடம் வலியுறுத்தி இருந்தது. ஆந்திரப்பிரதேச கடல்சார் வாரியத்தின் கண்காணிப்பில் இயங்கும் காக்கிநாடா ஆழ்கடல் துறைமுகத்தை ஏற்றுமதிக்காக பயன்படுத்துவது இந்திய அரிசி ஏற்றுமதியை பெரிதும் ஊக்குவிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697871
குடியரசுத் தலைவர் செயலகம்
போபாலில் மகளிர் சுயஉதவிக் குழுக்கள் மாநாட்டில் குடியரசுத் தலைவர் பங்கேற்பு
போபாலில் இன்று நடைபெற்ற மகளிர் சுயஉதவிக் குழுக்கள் மாநாட்டில் குடியரசுத் தலைவர் திருமதி.திரௌபதி முர்மு கலந்துக் கொண்டு உரையாற்றினார்.
நிகழ்ச்சியில் உரையாற்றிய குடியரசுத் தலைவர், இந்தியாவை தன்னிறைவு கொண்ட வளர்ந்த நாடாக மாற்றுவதற்கு அதிக அளவில் மகளிர் பங்கேற்பு அவசியமாகும் என்றார். மகளிர் சுதந்திரமாகவும், அச்சமின்றியும் பங்கேற்பதற்கான சூழலை நாம் உருவாக்க வேண்டும் என்றும், அப்போதுதான் அவர்கள் தங்களது முழு ஆற்றலை பயன்படுத்த முடியும் என்றும் அவர் கூறினார்.
பெண்கள் ஒருவொருக்கொருவர் ஊக்குவித்து, உதவி செய்து, மற்றவர்கள் உரிமைக்காக குரல் கொடுக்க வேண்டும் என்றும், வளர்ச்சிப் பாதையில் ஒன்று சேர்ந்து முன்னேற வேண்டும் என்றும் அவர் கேட்டுக் கொண்டார். மகளிர் சுயஉதவிக் குழுக்கள் பெண்களை ஒன்றாக சேர்ப்பதற்கான சிறந்த தளம் என்று கூறிய குடியரசுத் தலைவர், வளர்ச்சியின் பல்வேறு திசைகளில் அவர்களை முன்னேற்ற இது உதவுகிறது என்றும் தெரிவித்தார். பெண்களுக்கு அதிகாரமளித்தல் மூலம் சமுதாய முன்னேற்றத்தை நோக்கமாக கொண்டு இந்த மாநாடு ஏற்பாடு செய்யப்பட்டிருப்பதை அறிந்து மகிழ்ச்சி அடைவதபாக அவர் குறிப்பிட்டார்.
பொருளாதார தன்னிறைவு என்பது மகளிருக்கு அதிகாரமளிப்பதற்கான ஒரு சிறந்த வழி என்று கூறிய குடியரசுத் தலைவர், பொருளாதாரமும், சமுதாய தன்னிறைவும் ஒன்றையொன்று சார்ந்து, ஒன்றுக்கொன்று உதவக் கூடியவை என்றார். மத்தியப் பிரதேசத்தில் 4 லட்சத்துக்கும் அதிகமன மகளிர் சுயஉதவிக் குழுக்கள் செயல்பட்டு வருவதாக அவர் தெரிவித்தார். மகளிர் சுயஉதவிக் குழுக்கள் மூலம் பெண்களின் அதிக அளவிலான பங்களிப்பு பொருளாதாரம், சமுதாயம் மற்றும் நாட்டை வலுப்படுத்தும் என்று அவர் கூறினார். மகளிர் சுயஉதவிக் குழுக்களை ஒரு பெரும் இயக்கமாக மாற்றிய எண்ணம் பாராட்டத் தக்கது என்று அவர் தெரிவித்தார்.
பெரும்பாலான சுயஉதவிக் குழுக்கள் பெண்களால் நடத்தப்படுவதை சுட்டிக்காட்டிய குடியரசுத் தலைவர், அவர்கள் தங்களுடைய உற்பத்திப் பொருட்களை இந்தியாவிலும், வெளிநாடுகளிலும் விற்பனை செய்து வருவதாக தெரிவித்தார். பழங்குடியின பெண்களால் தயாரிக்கப்படும் பொருட்கள், இந்திய பழங்குடியின கூட்டுறவு சந்தை மேம்பாட்டுக் கூட்டமைப்பு  மூலம் நுகர்வோரை சென்றடைவது குறித்து அவர் மகிழ்ச்சி வெளியிட்டார்.
ஊரகப் பகுதிகளில் மகளிர் எழுத்தறிவு விகிதம் அதிகரித்து வருவது மகிழ்ச்சிக்குரிய விஷயம் என்று கூறிய குடியரசுத் தலைவர், நமது சகோதரிகளும், புதல்விகளும் தங்களது வாழ்வாதாரத்திற்காக உழைத்து பொருளாதார தன்னிறைவு அடைந்து வருவதாக குறிப்பிட்டார். இதன் பயனாக ஊரக குடும்பங்களின் வாழ்க்கைத் தரம் முன்னேற்றமடைவதாக அவர் கூறினார்.
நாட்டின் ஒட்டுமொத்த வளர்ச்சி நமது நாட்டு பெண்களின் முன்னேற்றத்திலேயே அடங்கியுள்ளது என குடியரசுத் தலைவர் கூறினார். பெண்களின் பங்களிப்புடன் இந்தியா வெகுவிரைவில் வளர்ந்த நாடாக உருவெடுக்கும் என அவர் நம்பிக்கைத் தெரிவித்தார்.
போபாலில் உள்ள மத்தியப் பிரதேச பழங்குடியினர் அருங்காட்சியகத்தை இன்று காலை குடியரசுத் தலைவர் பார்வையிட்டார். பழங்குடியினரின் கலாச்சாரம், பாரம்பரியம், பழக்க, வழக்கங்கள், ஓவியங்கள், பழங்குடியினர் பிராந்தியங்களின் கலைப்பொருட்கள் ஆகியவற்றை அருங்காட்சியகம் காட்சிப்படுத்துகிறது.
பிரதமர் அலுவலகம்
ஆசிய விளையாட்டுப் போட்டியில் 10 மீட்டர் ஏர் ரைபிள் பிரிவில் வெண்கலப் பதக்கம் வென்ற ரமிதா ஜிண்டாலுக்கு பிரதமர் பாராட்டு
ஆசிய விளையாட்டுப் போட்டிகள் 2022 இல் 10 மீட்டர் ஏர் ரைபிள் மகளிர்  பிரிவில் குறிப்பிடத்தக்க வகையில் துப்பாக்கி சுடும் போட்டியில் வெண்கலப் பதக்கம் வென்ற வீராங்கனை ரமிதா ஜிண்டால் அவர்களை பிரதமர் பாராட்டினார்.
ரமிதாவின் அசைக்க முடியாத குறிபார்த்து சுடும் திறன், சிறந்து விளங்க வேண்டும் என்ற அவரது ஆசையையும் குறிப்பிட்ட பிரதமர், தேர்ந்தெடுத்த விளையாட்டில் அதிக உயரங்களை தொட அவருக்கு வாழ்த்துகளையும் தெரிவித்துக் கொண்டார்.
பிரதமர் அலுவலகம்
பிங்காலி வெங்கய்யாவின் பிறந்தநாளில் அவருக்கு பிரதமர் புகழாரம் சூட்டியுள்ளார்
பிங்காலி வெங்கய்யாவின் பிறந்தநாளில் அவருக்கு பிரதமர் திரு நரேந்திர மோடி புகழாரம் சூட்டியுள்ளார்.
ட்விட்டர் பதிவில் பிரதமர் கூறியிருப்பதாவது;
“மாமனிதர் பிங்காலி வெங்கய்யாவின் பிறந்தநாளில் அவருக்கு நான் மரியாதை செலுத்துகிறேன். நாம் மிகவும் பெருமிதம் கொண்டுள்ள மூவண்ணக்கொடியை வழங்கிய அவரின் முயற்சிகளுக்காக நமது தேசம் எப்போதும் அவருக்கு கடமைபட்டிருக்கும். மூவண்ணக்கொடியிலிருந்து பலத்தையும், ஊக்கத்தையும் பெற்று தேசத்தின் முன்னேற்றத்திற்காக நாங்கள் தொடர்ந்து பாடுபடுவோம்.”
பிரதமர் அலுவலகம்
இந்திய விமானப்படை தினத்தை முன்னிட்டு வீரர்களுக்கு பிரதமர் வாழ்த்து
இந்திய விமானப்படையின் நிறுவன தினத்தை முன்னிட்டு விமானப்படை வீரர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"இந்திய விமானப்படையின் துணிச்சல்மிக்க அனைத்து வீரர்களுக்கும் இந்திய விமானப்படையின் நிறுவன தினத்தன்று இதயம் கனிந்த வாழ்த்துகள். நாட்டின் வான்வெளிகளை மட்டும் நீங்கள் பாதுகாப்பாக வைத்திருக்கவில்லை, பேரிடர் காலங்களில் மனித குலத்துக்கு சேவை செய்வதிலும் நீங்கள் பெரும்பங்கை ஆற்றுகிறீர்கள். பாரதமாதாவை பாதுகாப்பதில் உங்களின் துணிச்சல், வீரம் மற்றும் அர்ப்பணிப்பு அனைவருக்கும் உந்து சக்தியை அளிக்கிறது," என்று பிரதமர் கூறியுள்ளார்.
----
(
PIB Headquarters
தமிழ்நாடு மற்றும் புதுச்சேரியில் 07.10.2019 அன்று தபால்கள் சிறப்பு பட்டுவாடா ஏற்பாடுகள்
06.10.19, 07.10.19 & 08.10.2019 ஆகிய மூன்று நாட்கள் தொடர் விடுமுறையை முன்னிட்டு விரைவு மற்றும் சாதாரண அஞ்சல்களை, 07.10.2019 அன்று தமிழ்நாடு மற்றும் புதுச்சேரியில் தலைமை அஞ்சலகங்கள் மற்றும் துணை அஞ்சலகங்கள் வாயிலாக பட்டுவாடா செய்வதற்கு சிறப்பு ஏற்பாடுகளை தமிழக அஞ்சல் துறை செய்துள்ளதாக தமிழ்நாடு துறை வட்டார அஞ்சல் சேவைகள் இயக்குநர் வெளியிட்டுள்ள செய்திக் குறிப்பு தெரிவிக்கிறது.
----
(Visitor Counter : 111
விவசாயத்துறை அமைச்சகம்
"விவசாய முதலீட்டு இணையதளத்தை" மத்திய வேளாண் அமைச்சர் திரு தோமர் தொடங்கி வைத்தார்
மத்திய வேளாண் அமைச்சர் திரு நரேந்திர சிங் தோமர் புதுதில்லியில் பில் அண்ட் மெலிண்டா கேட்ஸ் அறக்கட்டளையின் இணைத்தலைவர் திருமிகு மெலிண்டா பிரெஞ்ச் கேட்சுடன் பேச்சு நடத்தினார். இந்த சந்திப்பின் போது, மத்திய வேளாண் மற்றும் விவசாயிகள் நல அமைச்சகத்தின் ஒருங்கிணைந்த வேளாண் முதலீட்டு இணையதள உருவாக்கத்தை திரு தோமர் தொடங்கிவைத்தார். பிரதமர் திரு நரேந்திர மோடியின் தலைமையின் கீழ் நாட்டில் பெண் விவசாயிகளை மேம்படுத்துவதில் அரசு முழுக்கவனம் செலுத்தி வருவதாக திரு தோமர் கூறினார்.
பிரதமர் திரு மோடியின் தலைமையின் கீழ், மத்திய அரசு விவசாயத்துறை சந்திக்கும் பல சவால்களுக்கு தீர்வு காண்பதில் தொடர்ந்து அயராது பணியாற்றி வருவதாக தெரிவித்தார். நாட்டில் சிறு விவசாயிகள் அதிகமாக இருப்பதால் அவர்களது வலிமை அதிகரித்தால்தான் வேளாண்துறை முன்னேறி உற்பத்தி அதிகரிக்கும் என்று கூறிய அவர், இந்த திசையில் அரசு பயணிப்பதாக கூறினார். இந்தியாவில் பாரம்பரிய விவசாய நடைமுறைகள் பின்பற்றப்பட்டு வருவதாக கூறிய திரு தோமர், தற்போதைய காலத்திற்கு ஏற்றவாறு விவசாயத்துறையில் முதலீடுகள் அவசியமாகிறது என்று தெரிவித்தார். விவசாயத்துறையில் முதலீட்டை மேலும் அதிகரிக்கும் வகையில் வேளாண்மை மற்றும் அது சார்ந்த பிரிவுகளுக்கான சிறப்பு தொகுப்பாக தற்சார்பு இந்தியா இயக்கத்தின் கீழ் ரூ.1.5 லட்சம் கோடி ஒதுக்கப்பட்டுள்ளதாக அமைச்சர் கூறினார். இதில் ரூ.1 லட்சம் கோடி வேளாண் உள்கட்டமைப்பு நிதி ஆகும்.
மத்திய வேளாண் அமைச்சகத்துடன் இணைந்து பணியாற்றுவதில் தாம் மகிழ்ச்சி அடைவதாக மெலிண்டா கேட்ஸ் கூறினார். பெண் விவசாயிகளை அதிகம் ஈடுபடுத்த வேண்டும் என்று கேட்டுக் கொண்ட அவர், இந்தியாவுடனான தமது அனுபவம் மிகச்சிறப்பானது என்று தெரிவித்தார். ஜி-20 தலைமைப் பொறுப்பை இந்தியா ஏற்றுள்ளது குறித்து மகிழ்ச்சி தெரிவித்த அவர், இந்தியாவுடன் தொடர்ந்து இணைந்து பணியாற்ற விரும்புவதாக கூறினார்.
(
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைகளுக்கான ஆம்புலன்ஸ் வசதி: மத்திய அமைச்சர் தகவல்
கால்நடை உற்பத்தி மற்றும் நோய் கட்டுப்பாட்டுத் திட்டத்தின் கீழ் மாநிலங்கள் யூனியன் பிரதேசங்களுக்கு மத்திய அரசு நிதியுதவி அளித்து வருகிறது. 2021- 22 முதல், நகரும் கால்நடை மருத்துவக் குழுக்கள் மூலம் கால்நடைகள் மருத்துவ வசதிகள் விவசாயிகளின் வீட்டிற்கே சென்று அளிக்கப்படுகின்றன. இந்தக் கால்நடை மருத்துவக் குழுக்கள் பொது - தனியார் கூட்டு அமைப்பாக இயங்கி வருகின்றன. இதன் பணியாளர்கள் பால் கூட்டுறவுச் சங்கத்தின் மூலமும், உள்கட்டமைப்பு வசதிகள் அரசு சார்பிலும் வழங்கப்பட்டு வருகின்றன. மாநிலங்கள்/ யூனியன் பிரதேசங்களில் அமைக்கப்பட்டுள்ள உதவி மையங்கள் நடமாடும் கால்நடை மருத்துவ குழுக்களாகச் செயல்படும். நடமாடும் மருத்துவக் குழுக்களுக்கான மத்திய அரசின் நிதிப் பங்கீடு வடகிழக்கு & இமயமலை மாநிலங்களில் 90: 10 என்ற விகிதாச்சாரத்திலும் பிற மாநிலங்களில் 60 % ஆகவும், யூனியன் பிரதேசங்களுக்கு 100 சதவீதம் ஆகவும் இருக்கும்.
இத்தகவலை மக்களவையில், மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பார்ஷோத்தம் ரூபாலா எழுத்துப்பூர்வமாக அளித்த பதிலில் தெரிவித்தார்.
சமூக நிதி மற்றும் அதிகாரமளித்தல் அமைச்சகம்
"இயந்திரமயமாக்கப்பட்ட சுகாதாரச் சூழல் அமைப்புக்கான தேசிய நடவடிக்கை "
கையால் மலம் அள்ளும் தொழிலாளர்களின் மறுவாழ்வுக்கான சுயவேலைவாய்ப்புத் திட்டம் மற்றும் அரசின் பிற முயற்சிகளால், இத்தகையை தொழிலாளர்களுக்கு ஏற்படும் ஆபத்து பெரும்பாலும் தடுக்கப்பட்டுள்ளது. இருப்பினும், கழிவுநீர் தொட்டிகளை அபாயகரமான முறையில் சுத்தம் செய்வதால் ஏற்படும் இறப்புகள் பற்றிய செய்திகள் அவ்வப்போது பத்திரிகைகளில் வெளியிடப்படுகின்றன. இத்தகைய சம்பவங்கள் உச்ச நீதிமன்ற உத்தரவின்படி ரூ.10 லட்சம் இழப்பீட்டுத் தொகை வழங்குவதற்காக சம்பந்தப்பட்ட மாநில அரசின் கவனத்திற்கு எடுத்துச் செல்லப்படுகின்றன.
இந்நிலையில், கழிவுநீர் தொட்டிகளை அபாயகரமான முறையில் சுத்தம் செய்வதும், பாதுகாப்பு முன்னெச்சரிக்கை நடவடிக்கைகள் கடைப்பிடிக்கப்படாததும் இப்போது முக்கியப் பிரச்சினையாக உள்ளது. இதனால் விலைமதிப்பற்ற மனித உயிர்கள் இழக்கப்படுகின்றன. அபாயகரமான முறையில் சுத்தம் செய்வதை நிறுத்தவும், செப்டிக் டேங்க் தொழிலாளர்களின் இறப்பைத் தடுக்கவும், அவர்களின் பாதுகாப்பு மற்றும் கண்ணியத்தை உறுதிப்படுத்தவும், சமூக நீதி மற்றும் அதிகாரமளித்தல் அமைச்சகமும் வீட்டுவசதி மற்றும் நகர்ப்புற மேம்பாட்டு அமைச்சகமும் இணைந்து இயந்திரமயமாக்கப்பட்ட சுகாதாரச்சூழல் அமைப்புக்கான தேசிய நடவடிக்கை  என்ற திட்டத்தை உருவாக்கியுள்ளன.
சமூக நீதி மற்றும் அதிகாரமளித்தல் அமைச்சகத்தின் தற்போதைய கூறுகள் நமஸ்தே திட்டத்தின் கூறுகளாக வைக்கப்பட்டுள்ளன. இத்திட்டம் 2025-26 வரையிலான மூன்று ஆண்டுகளில் ரூ.349.70 கோடி மதிப்பீட்டில் நாட்டின் 4800+ நகர்ப்புற உள்ளாட்சி அமைப்புகளிலும் செயல்படுத்தப்பட உள்ளது.
அணுசக்தி அமைச்சகம்
கூடங்குளம் அணுமின் நிலையத்தின் 1000 மெகா வாட் திறனுடைய 4 அலகுகளின் கட்டுமானம் 2027 ஆம் ஆண்டிற்குள் நிறைவடையும் என்று மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கூடங்குளம் அணுமின் நிலையத்தின் 1000 மெகா வாட் திறனுடைய 4 அலகுகளின் கட்டுமானம் 2027 ஆம் ஆண்டிற்குள் நிறைவடையும் என்று மத்திய அறிவியல் மற்றும் தொழில் நுட்பம், புவி அறிவியல், பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியம், அணு சக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார். தற்போது கூடங்குளம் அணுமின் நிலையத்தில் 1000 மெகா வாட் திறனுடைய ஒன்றாவது மற்றும் இரண்டாவது அலகுகளில் உற்பத்தி நடைபெற்று வருவதாகக் கூறியுள்ளார். தற்போதைய பணிகள் நிறைவடையும் போது, 2027-ஆம் ஆண்டுக்குள் 6000 மெகா வாட் முழு உற்பத்தி திறனை கூடங்குளம் அணுமின் நிலையம் அடையும் என்று அவர் கூறியுள்ளார்.
இத்தகவலை மாநிலங்களவையில் எழுப்பப்பட்ட கேள்விகளுக்கு டாக்டர் ஜிதேந்திர சிங் அறிக்கை மூலம் தெரிவித்தார்.
தொலைதொடர்பு மற்றும் தகவல் தொழில்நுட்ப அமைச்சகம்
இல்லங்கள் தோறும் தேசியக் கொடி என்பதைக் கொண்டாட இந்திய அஞ்சல் துறை தனது 1.6 லட்சம் அஞ்சலகங்கள் மூலம் தேசிய கொடியை விற்பனை செய்யவுள்ளது
மக்களின் இதயங்களில் தேசபக்த உணர்வையும், இந்தியப் பயணத்தின் மீதான பெருமித உணர்வையும் ஏற்படுத்துவதற்காக, சுதந்திரத்தின் அமிர்தப் பெருவிழாவில் இல்லங்கள் தோறும் தேசியக் கொடி  என்ற இயக்கத்தை மத்திய அரசு அறிமுகப்படுத்தியது. 2022 ஆம் ஆண்டில் 23 கோடி குடும்பங்கள் தங்கள் வீடுகளில் மூவண்ணக் கொடியை ஏற்றின. ஆறு கோடி மக்கள் எச்.ஜி.டி வலைதளத்தில் செல்ஃபிக்களை பதிவேற்றினர். கடைக்கோடி வரை பிரச்சாரம் செய்து நாட்டின் தொலைதூரப் பகுதியிலும் தேசியக் கொடி கிடைப்பதை அஞ்சல் துறை உறுதி செய்தது.
இந்த ஆர்வத்தையும் தேசபக்தியையும் தொடர, 2023 ஆகஸ்ட் 13 முதல் 15 வரை இல்லங்கள் தோறும் தேசியக் கொடி இயக்கத்திற்கு அரசு ஏற்பாடு செய்துள்ளது. நாட்டில் உள்ள 1.6 லட்சம் அஞ்சலகங்கள் மூலம் தேசியக் கொடிகள் விற்பனை செய்வதை உறுதி செய்யப்பட்டுள்ளது.
அஞ்சல் நிலையங்களில் கொடி விற்பனை விரைவில் தொடங்கும். பொதுமக்கள், அருகில் உள்ள அஞ்சலகத்திற்கு சென்று கொடிகளை வாங்கலாம். இ-போஸ்ட் ஆபிஸ் வசதி  மூலமாகவும் குடிமக்கள் தேசியக் கொடிகளை வாங்க முடியும் .
தேசிய முக்கியத்துவம் வாய்ந்த இந்த திட்டத்துடன் குடிமக்களை இணைக்க அஞ்சலகம் பல விழிப்புணர்வு நடவடிக்கைகளை, மக்கள் பங்கேற்பு நிகழ்வுகளை ஏற்பாடு செய்யவுள்ளது. குடிமக்கள் இவற்றில் பங்கேற்று புதிய இந்தியாவின் இந்த மகத்தான முன்முயற்சியின் ஒரு பகுதியாக மாறலாம்.
குடிமக்கள் தங்கள் வீடுகள் மற்றும் அலுவலகங்களில் ஏற்றப்பட்ட தேசியக் கொடியுடன் செல்ஃபி எடுத்து சமூக ஊடகங்களில் பதிவேற்றம் செய்யலாம் 
-----
(ANU/AP/SMB/KRS
(Visitor Counter : 101